

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

РЕПУБЛИКА СРБИЈА

ГРАД НИШ

**УПРАВА ЗА ИМОВИНУ И**

**ИНСПЕКЦИЈСКЕ ПОСЛОВЕ**

БРОЈ:\_\_\_\_\_\_\_\_\_\_\_\_\_\_\_\_

ДАТУМ: 04.11.2016.године

 Дана 13.10.2016.године, одборници Иван Јовановић и Бојан Маринковић доставили су Скупштини Града Ниша одборничко питање за Управу за имовину и инспекцијске послове:

 **П И Т А Њ Е**

„Апотека Ниш је 12.7.2016.године Управи за имовину и инспекцијске послове упутила Захтев број 01-1270/1 од 12.7.2016.године за закључење уговора о уступању на коришћење сада уписаног простора Града Ниша за апотеку „Чегар“ у саставу Апотеке Ниш, са још 8 објеката који до 12.7.2016.године Град није уписао.

Апотека Ниш је 11.10.2016.године добила Решење број 05-540/2015-33-02 од 7.10.2016.године о преносу права на коришћење пословног простора-апотеке „Чегар“ и пословног простора апотеке у ул. Књегиње Љубице бр. 3 у Нишу.

 У Решењу и образложењу није дат одговор шта је са осталих седам објеката у којима Апотека Ниш обавља фармацеутску делатност,а који су у захтеву број 01-1270/1 од 12.7.2016.године набројани потребно је да нас надлежна управа обавести због чега још увек није Скупштини града достављен предлог решења о преносу права коришћења непокретности осталих објеката наведених у захтеву.“

 У вези постављеног питања Управа за имовину и инспекцијске послове Града Ниша даје следећи

**О Д Г О В О Р**

У захтеву Установе „Апотека Ниш“ који је упућен Управи за имовину и инспекцијске послове а који је у одборничком питању наведен и уз исто приложен, „Апотека Ниш“ затражила је закључење уговора о уступању на коришћење сада уписаног простора Града Ниша за апотеку „Чегар“ у саставу Апотеке Ниш. Даље је у захтеву наведено да је Установа дописом Управе за имовину и инспекцијске послове од 06.4.2016.године, обавештена да је Град Ниш уписао право јавне својине пословног простора у објекту Дома здравља Ниш, у ул. Војводе Танкосића бб, који користи апотека „Чегар“ па је сходно достављеном обавештењу и затражен пренос права коришћења наведеног пословног простора. Истим дописом Установа је обавештена да за остале пословне просторе-апотеке који су у захтеву набројани није окончан упис јавне својине Града Ниша.

С обзиром да је умеђувремену, од подношења захтева до израде нацрта решења о преносу права коришћења који је упућен Скупштини Града Ниша и усвојен под бројем 05-540/2015-33-02 од 7.10.2016.године, извршен упис јавне својине Града Ниша и на пословном простору-апотека „1.мај“ у ул. Књегиње Љубице бр. 3, и наведени пословни простор је Установи пренет на коришћење.

Како је „Апотека Ниш“ упозната са чињеницом да за пословне просторе који су у захтеву од 12.7.2016.године наведени, није окончан поступак уписа јавне својине Града Ниша, то није имало разлога да се наведена чињеница посебно образлаже.

Иначе, неизвесно је када ће бити окончан упис јавне својине Града Ниша на побројаном пословном простору из следећих разлога: за апотеке „14.октобар“ и „Здравље“ Установа овој Управи није доставила документацију по ком основу је исти стечен ( оверен уговор о купопродаји, заједничкој градњи, пресуда и сл.); апотеке „Еи“ и „Медиана“ грађене су без дозволе и у поступку су легализације; за апотеку „Ћеле Кула“ сметња упису је поступак враћања одузете имовине односно обештећења за непокретност која се некад водила на истој адреси а који је покренут пред Агенцијом за реституцију; за апотеке „Бубањ“ и „Железничар“ и у току је поступак етажног издвајања пословног простора као посебног дела објекта у коме се налазе.

Обрадио:

Шеф одсека:

**НАЧЕЛНИК**

Љубиша Јанић, дипл.правник